Latvijas Lauku konsultāciju un izglītības centrs Valsts Lauku tīkla aktivitātes „Demonstrējumi lauku saimniecībās” ietvaros zemnieku saimniecībā „Mucenieki” (īpašnieks Māris Klodāns) tika ierīkots demonstrējums „Proteīna avotu nodrošināšana bioloģiskajā saimniekošanas sistēmā”. 
LLKC Preiļu konsultāciju birojs aicina uz demonstrējuma lauku dienu 03. jūlijā plkst. 11.00. Tiekamies Preiļu KB, Raiņa bulv.21b. un tālāk dodamies uz ZS „Mucenieki”.
Lauka dienu atklājot, īpašnieks Māris Klodāns iepazīstinās ar savu saimniecību. Turpinājumā Inese Magdalenoka sniegs informāciju par demonstrējuma ierīkošanu un novērojumu gaitu. Demonstrējumā tiek apskatītas trīs kultūras- lauka pupas, zirņi un soja.
 Zinātniskā vadītāja Dr. agr., asoc. prof. Dzidra Kreišmane  runās par aktualitātēm bioloģiskajā lauksaimniecībā. 
ZS Muskati īpašnieks Daris Ēberliņš demonstrēs nezālu pļaujmašīnu CombCut  un iepazīstinās ar rotora kultivatoru, kas galvenokārt domāti bioloģiskajām saimniecībām. 
Nobeigumā paredzētas diskusijas.

